EkBass/fiwiki-20250220-pages-articles huggingface dataset:
Peseytyminen avaruudessa

Peseytyminen avaruudessa on tärkeää, sillä bakteerit lisääntyvät nopeammin avaruudessa. Peseytyminen eroaa olennaisesti Maassa peseytymisestä, sillä avaruudessa vesi asettuu painottomassa tilassa tyypillisesti saksanpähkinän kokoisiksi pisaroiksi, mikä vaikeuttaa peseytymistä. == Kansainvälinen avaruusasema == === Peseytyminen === Suihkussa astronautit Kansainvälisellä avaruusasemalle eivät suoraan sanoen käy, sillä he peseytyvät pyyhkeiden avulla. He käyttävät pesuvaahtoa, jota levitetään käsin tai pesusienellä, ja pyyhitään pois kosteuspyyhkeillä. Pyyhe tekee veden hallinnasta helpompaa, sillä se pitää veden paikoillaan ja käyttökelpoisena, kunnes se haihtuu. On myös sampoota, jota ei tarvitse huuhdella pois. Kansainvälisellä avaruusasemalla on myös avaruussuihkut, mutta koska ne eivät toimi kovin hyvin, miehistö suosii sampoopesua ja kosteita pyyhkeitä. Astronauteilla on avaruudessa mukanaan henkilökohtainen hygieniapakkaus, joka sisältää hammasharjan, hammastahnaa, hammaslankaa, kamman ja karvanpoistohöylän. === Hiusten pesu === Hiusten pesu avaruusasemalla on hankalampaa, jos henkilöllä on pidemmät hiukset. Hiukset pitää kastella ja vesi pitää harjata hiusten läpi, jotta se levittyy tasaisesti, ja sama pitää tehdä sampoon kanssa. Tämän jälkeen hiukset pyyhitään kostealla pyyhkeellä, ja veden annetaan haihtua] hiuksista pois. Haihtunut vesi menee avaruusaseman vedensuodatusjärjestelmään. === Hampaiden pesu === Hampaiden pesussa avaruudessa ei ole juuri mitään epätavanomaista: astronautit käyttävät hammastahnaa ja hammasharjoja kuten Maassa. Astronautit saavat valita mukaan haluamansa tahnamerkin ja hammasharjan. Vaihtoehto hampaiden pesuun on hammastahnatabletit, mutta ne eivät ole yhtä tehokkaita hampaiden puhdistuksessa kuin perinteinen hammastahna ja -harja. On myös olemassa avaruushammastahnaa, joka on nieltävää eikä vaahtoa. Vaahto on hankalaa avaruudessa, sillä se lähtee leijumaan pois suusta, jos suu on vähänkin raollaan. Se, että tahnan pystyy nielemään, tekee hampaiden pesusta avaruudessa helpompaa, sillä siitä ei jää jätettä, joka pitäisi hävittää. ==Lähteet== Luokka:Avaruustoiminta avaruudessa
Koliikki

Koliikki tarkoittaa vauvan pitkäkestoisia itkujaksoja, joita eivät helpota vanhempien lohdutus, imetys tai muutkaan tavalliset itkuun auttavat keinot. Koliikin oireita on keskimäärin joka kymmenennellä lapsella. Koliikkiin ei ole hoitoa, eikä sen syytä tunneta. Lapsen itku alkaa yleensä lisääntyä 2-3 viikon iässä. Vaikka itku kuuluukin normaaliin vauvan kehitykseen ensimmäisten elinkuukausien aikana, lisääntynyt itkuisuus eli koliikki rasittaa usein lapsen vanhempia ja lähipiiriä. Koliikki-itku ei ole aina kovaäänistä huutoa, vaan suurimmaksi osaksi tyytymäntöntä ääntelyä, tai niin sanottua "kitinää". Se ei ole vahingollista lapselle ja häviää itsestään noin kolmen kuukauden iässä. Esimerkiksi tutkimuksissa käytetyn virallisen määritelmän mukaan koliikkilapsi itkee kolme tuntia päivässä, vähintään kolmena päivänä viikossa. Koliikista voidaan kuitenkin puhua jos lapsi itkee säännöllisesti useita tunteja päivässä. Syitä koliikkiin ei tunneta. Sen epäillään johtuvan useista tekijöistä, jotka ovat yksilöllisiä. Usein arvellaan, että erityisesti suoliston oireilla on vaikutusta koliikin esiintymiseen. == Lähteet == Luokka:Sairaudet Luokka:Seulonnan keskeiset artikkelit
KISS-periaate

KISS-periaate () on ajatusmalli, joka pyrkii yksinkertaisuuteen. Lainaus: "Rear Adm. Paul D. Stroop, chief of the navy's weapons bureau, has instituted "Project KISS" to increase the reliability and reduce the cost of the military gadgets his organization produces." Termin alkuperästä ei ole varmaa tietoa. Albert Einsteiniin on yhdistetty sanonta "everything should be made as simple as possible, but no simpler" (Kaikesta pitäisi tehdä niin yksinkertaista kuin mahdollista, mutta ei yksinkertaisempaa). Tämä vastaa KISS-periaatetta. Tämä periaate tunnetaan nimellä Einsteinin hiomakivi, ja sitä käytetään Occamin partaveitsen tarkastelussa. == Käyttö == KISS-termiä käytetään usein järjestelmä- ja ohjelmistosuunnittelussa sekä viestinnässä. ==Lähteet== Luokka:Englanninkieliset sanat ja sanonnat Luokka:Lentävät lauseet Luokka:Muotoilu
Mikko Rahkamaa

Mikko Rahkamaa (s. 21. syyskuuta 1981 Oulu) on entinen suomalainen jalkapallomaalivahti. Rahkamaa on Oulun Luistinseuran kasvatti. Hän siirtyi FC Jokereihin kaudeksi 2000 ja teki Veikkausliiga-debyyttinsä seuraavalla kaudella. Rahkamaa debytoi myös samana vuonna 20-vuotiaana UEFA Cupissa, kun FC Jokerit pelasi ensimmäisellä karsintakierroksella ukrainalaista TsSKA Kiovaa vastaan vieraissa. Rahkamaa pelasi molemmissa otteluissa, jotka päättyivät 2-0 TsSKA Kiovan voittoon ja täten ukrainalaiset selvisivät jatkoon 4-0 yhteismaalien turvin. Joulukuussa 2001 Rahkamaa allekirjoitti sopimuksen alankomaalaisen FC Twenten kanssa ja hän siirtyi seuraan tammikuussa 2002. Kahden kauden aikana Rahkamaa pelasi kaksi sarjaottelua. Kaudeksi 2004–05 hän siirtyi sarjatasoa alemmaksi Go Ahead Eaglesin riveihin, jossa hän oli ykkösmaalivahtina kaksi seuraavaa vuotta. Kesällä 2006 Rahkamaan sopimusta ei kuitenkaan jatkettu, joten hän jäi ilman seuraa. Joulukuussa 2006 ilmoitettiin Rahkamaan siirtyvän Veikkausliigaan nousseen FC Viikinkeihin. Hän kuitenkin kärsi lukuisista loukkaantumista, jotka hankaloittivat kauteen valmistautumista, jättäen Rahkamaan kakkosmaalivahdiksi Luís Fernandon taakse. Loppukaudeksi hänet lainattiin Ykkösessä pelanneeseen Gamlakarleby Bollklubbiin. Lainapesti jäi kuitenkin vain kahden pelin mittaiseksi Rahkamaan loukkaantuessa kauden loppuun asti. Useiden loukkaantumisten johdosta Rahkamaa lopetti uransa kauteen 2007. Rahkamaa edusti Suomen maajoukkueita vuosina 1999–2003. Hän pelasi kolme poikamaaottelua ja viisi nuorten maaottelua. ==Lähteet== Luokka:Suomalaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Testivetoinen kehitys

Testivetoinen kehitys (, TDD) on ohjelmointia tukeva tekniikka, jossa luodaan ensin uusi testitapaus ja vasta sen jälkeen muokataan kehitettävää ohjelmaa niin, että se läpäisee uuden testin. Yksikkötestit siis kirjoitetaan pienissä osissa ennen varsinaista tuotantokoodia. Tällä pyritään paitsi parempaan rajapintasuunnitteluun, myös varmistumaan ohjelmiston oikeasta toiminnasta. Mikäli yksikkötestit aiottaisiin kirjoittaa tuotantokoodin jälkeen, ne jäisivät usein tekemättä. Jälkikäteen on vaikeampi nähdä yksikkötestien hyötyjä, joten sille ei yleensä osoiteta aikaa. Kun testikoodi kirjoitetaan etukäteen, tuloksena saadaan jatkuvasti kehittyvä testiverkosto jonka varassa uusien toimintojen kehittäminen ja virheiden korjaaminen on huomattavasti turvallisempaa, koska jo olemassa olevia testejä suorittamalla huomataan, mikäli virhettä korjatessa tulee tehneeksi uusia virheitä. Testivetoinen kehitys yhdistetään usein johonkin ketterään ohjelmistoprosessiin. Erityisesti tulee huomata, että testivetoinen kehitys ei ole testausmenetelmä, vaan suunnittelumenetelmä, vaikka sivutuotteena syntyykin joukko käyttökelpoisia testejä. == Kehitystyyli == Testivetoinen kehitys sisältää useita näkökulmia, kuten ”keep it simple, stupid” (KISS)- ja ”You aren’t gonna need it” (YAGNI) -periaatteet. Keskittymällä kirjoittamaan vain testit läpäisevää koodia suunnittelu voi usein olla siistimpää ja selkeämpää kuin muilla menetelmillä. Kent Beckin kirjassa Test-Driven Development by Example hän myös ehdottaa periaatetta ”Fake it till you make it” (suom. Jäljittele sitä, kunnes teet sen.). Edistyneiden suunnittelukonseptien saavuttamiseksi, kuten suunnittelumallin, kirjoitetaan testejä, jotka generoivat kyseisen suunnitelman. Koodi voi pysyä yksinkertaisempana kuin tavoitesuunnitelma, mutta silti läpäistä kaikki tarvittavat testit. Tämä voi aluksi tuntua epävarmalta, mutta se mahdollistaa kehittäjän keskittymisen vain olennaiseen. Testien kirjoittaminen ensin: Testit tulisi kirjoittaa ennen testattavaa toiminnallisuutta. Tämän on väitetty tuovan monia etuja. Se auttaa varmistamaan, että sovellus on kirjoitettu testattavaksi, koska kehittäjien on harkittava, miten sovellus testataan jo alusta asti eikä vasta myöhemmin. Se myös varmistaa, että testit kirjoitetaan jokaiselle ominaisuudelle. Lisäksi testien kirjoittaminen ensin johtaa syvempään ja aikaisempaan ymmärrykseen tuotteen vaatimuksista, varmistaa testikoodin tehokkuuden ja ylläpitää jatkuvaa keskittymistä ohjelmistolaadun parantamiseen. Kirjoitettaessa ensin ominaisuuskohtaista koodia kehittäjän ja organisaation on taipumus siirtää kehittäjä seuraavaan ominaisuuteen jopa laiminlyöden kokonaan testauksen. Ensimmäinen TDD-testi saattaa aluksi jopa olla kääntymätön, koska tarvittavia luokkia ja metodeja ei ehkä ole vielä olemassa. Silti kyseinen ensimmäinen testi toimii suoritettavan määrittelyn alkuunpanona. Jokainen testitapaus epäonnistuu aluksi: Tämä varmistaa, että testi toimii oikein ja voi havaita virheen. Kun tämä on osoitettu, taustalla oleva toiminnallisuus voidaan toteuttaa. == Lähteet == Luokka:Ohjelmistotuotanto Luokka:Ohjelmiston testaaminen
Wim Jonk

Wilhelmus Maria "Wim" Jonk (s. 12. lokakuuta 1966, Volendam, Alankomaat) on alankomaalainen jalkapalloilija, pelipaikaltaan keskikenttäpelaaja. Jonk edusti urallaan seuratasolla kotimaassaan FC Volendamia, Ajaxia ja PSV Eindhovenia, Italiassa Inter Milanoa sekä Englannissa Sheffield Wednesdayta. Jonk pelasi myös Alankomaiden maajoukkueessa. Hän kuului Alankomaiden joukkueeseen vuoden 1992 EM-kisoissa, vuoden 1994 MM-kisoissa ja vuoden 1998 MM-kisoissa. == Lähteet == Luokka:Alankomaalaiset jalkapalloilijat Luokka:Vuonna 1966 syntyneet Luokka:Elävät henkilöt
Johannes Brønsted

Johannes Nicolaus Brønsted (22. helmikuuta 1879 Varde, Tanska – 17. joulukuuta 1947 Kööpenhamina, Tanska) oli tanskalainen kemisti, jolla on ollut varsin huomattava vaikutus nykyaikaisen fysikaalisen kemian kehitykseen. Brønsted ja hänestä riippumatta myös Thomas Martin Lowry ottivat käyttöön nykyiset hapon ja emäksen määritelmät joiden mukaan happo on protonien luovuttaja ja emäs niiden vastaanottaja. Nämä määritelmät ja niihin perustuva protolyysia koskeva teoria syrjäytti aikaisemmat määritelmät. == Lähteet == Luokka:Tanskalaiset kemistit Luokka:Vuonna 1879 syntyneet Luokka:Vuonna 1947 kuolleet
Alentejonkoira

Alentejonkoira () on portugalilainen laumanvartija koirarotu. Se oli vuonna 2019 kotimaassaan seitsemänneksi suosituin portugalilainen rotu."Registos 2019". Clube Português de Canicultura. Viitattu 29.2.2020. Suomeen on tuotu yksi yksilö Portugalista. == Ulkonäkö == Alentejonkoira on suurin portugalilaisista koiraroduista. Se on massiivinen, voimakas ja vaikuttavanoloinen. Sen pää muistuttaa karhun päätä. Uros on 66–74 cm ja narttu 64–70 cm korkea. Karvapeite on joko puolipitkä tai lyhyt. Kelta- valkoiset yksilöt muistuttavat ulkonäöllisesti hieman pitkänomaista bernhardinkoiraa. Muita hyväksyttyjä värejä ovat yksivärinen kellanruskea, sudenharmaa ja musta sekä kaksiväriset kellanruskea-valkoinen, sudenharmaa- valkoinen ja mustavalkoinen. Myös brindle ja täplikäs ovat mahdollisia. Kuva:Rafeiro male.jpg|kellanruskea Kuva:Alentejonk1.jpg|valkoharmaaa Kuva:Rafeirodoalentejobrindlewhite2.jpg|brindle-valkoinen == Luonne ja käyttäytyminen == Alentejonkoira on hyvin itsenäinen, vahvatahtoinen, omapäinen ja vartioviettinen. Se on erinomainen vahtikoira ja karjan vartija paitsi voimiensa, myös itsevarmuutensa ja valppautensa ansiosta. == Alkuperä == Alentejonkoira on kotoisin Etelä-Portugalin Alentejosta. Se on vanha laumanvartija, joka polveutuu estrelanvuoristokoirasta ja espanjanmastiffistaMorris, Desmond. Dogs - The Ultimate Dictionary of Over 1000 Dog Breeds, s. 377. Trafalgar Square, 2008: North Pomfret, Vermont., sekä mahdollisesti joistain paikallisroduista. == Kuuluisia rodunedustajia == Maailman vanhin koira oli 31-vuotiaaksi elänyt ja vuonna 2023 kuollut alentejonkoira Bobi. == Lähteet == * Dogbreedinfo.com: Rafeiro do Alentejo * Gómez-Toldrà, Salvador: Suuri koirakirja osa 3 * Adlercreutz, Carl-Johan: Koirarotujen maailma * Alderton, David: Koko maailman koirat === Viitteet === == Aiheesta muualla == *Rotumääritelmä (Suomen Kennelliitto, pdf) Luokka:FCI 2 Pinserit, snautserit, molossityyppiset ja sveitsinpaimenkoirat Luokka:Vuoristokoirat Luokka:Portugalilaiset koirarodut
Pommerinvirna

Pommerinvirna (kašubianvirna) (Vicia cassubica) on pääasiassa Euroopassa kasvava hernekasvi. Suomessa laji on hyvin harvinainen ja rauhoitettu.Ympäristöministeriö: Luonnonsuojeluasetuksessa rauhoitetut lajit Viitattu 2.6.2009. == Ulkonäkö ja koko == Monivuotisen pommerinvirnan varret kasvavat 30–60 cm pitkiksi. Varret ovat pystyjä ja pehmeäkarvaisia. Lehdet ovat 5–13 cm pitkiä ja niissä on pareittain 6–12 paria kapeansoikeita tai suikeita lehdyköitä. Kukkavarsi on noin viisisenttinen. Huulimaisten kukkien teriö on punavioletti ja venho valkoinen. Kukat kasvavat 10–12 kukan kukintoina. Hedelmä on kellertävä, kalju ja pari senttiä pitkä palko. Pommerinvirna kukkii heinäkuussa.Retkeilykasvio 1998, s. 277. Muista Suomessa tavattavista virnalajeista pommerinvirna muistuttaa lähinnä aitovirnaa (V. sepium).Kettunen 1997, s. 266. == Levinneisyys == Pommerinvirnan pääesiintymisalue ulottuu Saksasta ja Italiasta Balkanin ja Puolan kautta Keski-Venäjälle. Pohjoisessa kasvualue ulottuu eteläiseen Skandinaviaan, Baltiaan ja Etelä-Suomeen. Lajia tavataan myös paikoin Ranskassa, Kaukasiassa ja Vähässä-Aasiassa.Den virtuella floran: Backvicker Viitattu 2.6.2009. Suomessa pommerinvirna kasvaa vain maan lounaisosissa. Ensimmäisenä laji löydettiin vuonna 1936 Tenholasta ja myöhemmin myös Kiskosta. Suomessa pommerinvirna on levinneisyysalueensa pohjoisrajalla, minkä takia sen leviämiskyky on esiintymisalueella varsin heikko. == Elinympäristö == Suomessa pommerinvirna kasvaa kivisillä, kuivahkoilla metsärinteillä, hakkuuaukioilla ja pellon- ja metsänreunoilla. Lajin kasvupaikkoja uhkaavat lähinnä niiden umpeenkasvu ja metsittyminen. Ilmeisesti metsäpalojen torjunta on yksi syy lajin taantumiseen. == Lähteet == * Kettunen, Taina: Pommerinvirna. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 266. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Pommerinvirnan levinneisyys Suomessa. Luokka:Virnat Luokka:Suomen erittäin uhanalaiset kasvit
Aidi

Aidi () on marokkolainen vuoristokoirarotu, joka tunnetaan myös atlaksenkoirana (). == Ulkonäkö == thumb|280px|Kolmivärinen aidi näyttelyssä. Aidi on vahvarakenteinen ja lihaksikas molossikoira. Karvapeite on pitkää ja muodostaa niskassa kauluksen. Väriltään se voi olla fawn, ruskea, musta tai valkoinen. Se voi olla myös valkoinen ruskein, mustin tai kellertävänruskein (fawn) merkein. Tavallisimpia värejä ovat puhtaanvalkoinen ja valkoinen mustin merkein. Vuoristossa työskenteleviltä koirilta on perinteisesti typistetty korvat. Rotua tavataan jonkin verran myös Ranskassa, mutta Suomessa sitä ei ollut rekisteröity ennen vuotta 2011. == Luonne ja käyttäytyminen == Aidi on palvellut Atlas-vuoristossa jo vuosisatojen ajan omistajaansa karjan ja omaisuuden vartijana, sitkeänä työkoirana, jolla on ollut sisua ja voimia hyökätä petoja vastaan. Sittemmin myös Marokon poliisi on käyttänyt sitä palveluksiinsa. Se on vahvaluonteinen ja peloton, eikä sovellu pelkäksi seurakoiraksi. == Alkuperä == Aidi on alkuperäinen pohjoisafrikkalainen laumanvartija, ja afrikkalaisen paariakoiran kookkaampi, jalostuneempi versio.Morris, Desmond. Dogs - The Ultimate Dictionary of Over 1000 Dog Breeds, s. 397–398. Trafalgar Square, 2008: North Pomfret, Vermont. Se on säilynyt vuoristossa tyypiltään muuttumattomana ja sekoittumatta muihin rotuihin. Jotkut tutkijat jopa arvelevat sen olevan pyreneittenkoiran kantamuoto. Aidi on Marokon kansallisrotu. === Etymologia === Pohjois- Afrikassa paikallisia berberikoiria kutsutaan eri alueiden heimojen mukaan – vaikka ne kaikki kuuluvatkin käytännössä samaan rotuun. Aidi nimitys on käytössä Marokossa, kun taas Shawia, Ouled Naïl ja Kabyle ovat vastaavasti Algeriassa. === Rotu Suomessa === Suomeen tuotiin ensimmäinen aidi, narttu, Ranskasta vuonna 2011. Vuonna 2017 tuotiin ensimmäinen uros, niinikään Ranskasta. Kolmas koira, narttu, tuotiin Suomeen vuonna 2019. == Lähteet == * FCI * Harvinaiset koirarodut: Aïdi * Adlercreutz, Carl-Johan: Koirarotujen maailma * Gondrexon, A. & Browne, Ives: Maailman koiraopas * Morris, Desmond: Dogs The Ultimate Dictionary of Over 1000 Dog Breeds === Viitteet === == Katso myös == *Algerianpaimenkoira *Beduiinienpaimenkoira *Egyptinpaimenkoira *Syyrianpaimenkoira == Aiheesta muualla == * Zoo club: Aidi Luokka:Afrikkalaiset koirarodut Luokka:FCI 2 Pinserit, snautserit, molossityyppiset ja sveitsinpaimenkoirat Luokka:Vuoristokoirat
Akbash

Akbaş (Akbaş Çoban Köpeği), tunnetaan myös nimellä akbash, on turkkilainen laumanvartija koirarotu. FCI ei ole tunnustanut sitä, mutta Turkin kennelliitto Köpek Irkları ve Kinoloji Federasyonu (KIF) sitä vastoin on. Sen mukaan rodun virallinen englanninkielinen nimi on Akbash Shepherd Dog. Rotu on saavuttanut suosiota Pohjois-Amerikassa karjatilojen vartiokoirana – toisinaan myös kojoottia vastaan – minkä lisäksi Suomeen on tuotu pari akbaş-tyyppistä kangalinkoiraa. == Ulkonäkö == Akbaş on laumanvartija, joka on väriltään valkoinen ja muistuttaa ulkonäöltään etäisesti kuvaszia ja muita isoja valkoisia vuoristokoiria. Siitä on olemassa kaksi muunnosta: lyhyt- ja pitkäkarvainen. Valkoinen väritys auttaa paimenia erottamaan sen sudesta. Kuva:Turkish akbash.jpg|Pitkäkarvainen Kuva:Akbash Dog male 2016.jpg|Lyhytkarvainen == Luonne ja käyttäytyminen == Rotu on rauhallinen ja tasapainoinen. Se leimautuu vartioimiinsa lampaisiin varhaisella iällä. == Alkuperä == Akbaş on kotoisin Turkin länsiosista, missä se on perinteisesti vartioinut lammas- ja vuohilaumoja. Se on yksi kolmesta perinteisestä turkkilaisesta laumanvartijasta - kangalinkoiran ja karsinkoiran ohella. Se on sukua valkoisille itä- ja eteläeurooppalaisille laumanvartijaroduille. Koska laumanvartijat ovat alun perin kulkeutuneet Eurooppaan Aasiasta, se lienee valkoisten eurooppalaisten laumanvartijarotujen – kuten kuvaszin ja pyreneittenkoiran – esi-isä ja alkuperäinen kantamuoto. Vaikka pyreneittenkoira on jo selvästi rakenteeltaan ja tyypiltään erilainen, sekä kuvasz että slovakiancuvac muistuttavat yhä huomattavasti tätä turkkilaista rotua. Lisäksi jotkin teoriat uskovat kuvaszin kulkeutuneen Unkariin juuri turkkilaisten heimojen mukana. === Etymologia === Akbaş tarkoittaa sananmukaisesti "valkopäätä". Akkush - joksi rotua on toisinaan kutsuttu - puolestaan merkitsee "valkoista lintua". == Nykytilanne == Rotu on nykyisin erityisen suosittu Länsi-Anatolian alueella. Toiset pitävät sitä kangalinkoiran paikallismuunnoksena, mutta KIF:n lisäksi esimerkiksi Yhdysvalloissa jotkin järjestöt rekisteröivät sen erillisenä rotuna.Gruppindelning av hundraser. Ruotsinkielinen Wikipedia, 22.10.2012 (viimeisin muutos). Haettu 22.10.2012. Vuonna 1996 Konyassa pidetyssä turkkilaisia paimenkoiria koskevassa eläinlääketieteellisen tiedekunnan kansainvälisessä konferenssissa päätettiin hylätä ajatus yhdestä ainoasta turkkilaisesta laumanvartijarodusta. Siellä tultiin siihen tulokseen, että maan läntisessä, keskisessä ja itäisessä osassa on jokaisessa oma erillinen rotunsa. Turkissa rodun kattojärjestö on Akbaş Çoban Köpeğini Koruma ve Araştırma Derneği (AKAD), ja Yhdysvalloissa toimii nykyisin Akbash Dog Association International. KIF on paraikaa valmistelemassa vasta ensimmäistä rotumääritelmää, joten ei ole kovin todennäköistä että FCI:n kaltaiset kansainväliset tahot tulisivat hyväksymään sen omana rotunaan ainakaan vielä vuosiin. == Katso myös == *Kangalinkoira *Kuvasz *Slovakiancuvac == Lähteet == Luokka:Lähi-idän koirarodut Luokka:FCI:n ulkopuoliset rodut Luokka:Vuoristokoirat
Ed (editori)

ed (EDitor) on Unix-käyttöjärjestelmän alkuperäinen tekstieditori, jonka Ken Thompson kehitti vuonna 1969. ed on rivieditori, joka edeltää näyttöpohjaisia tekstieditoreita kuten vi. edin käyttöliittymä on hyvin pelkistetty, ja sen käyttö on mahdollista yksinkertaisellakin päätelaitteella kuten kaukokirjoittimella. Käyttöliittymä perustuu kahteen tilaan: kirjoitustilaan, jossa voi lisätä uutta tekstiä, sekä komentotilaan, jossa voi muokata olemassa olevaa tekstiä. Muokkauskomennot voidaan kohdistaa yhteen tai useampaan riviin. Ohjelma ilmoittaa virheistä kysymysmerkillä, ja tämän jälkeen komennolla h saa lisätietoa. edin mullistavin ominaisuus oli säännöllisten lausekkeiden tuki. Myöhemmin syntyneet Unix-ohjelmat kuten grep ja sed perustuvat edin syntaksiin. edin vaikutus on nähtävissä myös ohjelmointikielissä kuten Perl. Käyttöliittymänsä vuoksi ed ei ole suosittu interaktiivisessa käytössä, mutta ilmaisuvoimaisuutensa takia sitä saatetaan käyttää eräajopohjaisiin muokkauksiin skripteissä. Microsoftin MS-DOS- käyttöjärjestelmässä oli ennen versiota 5.0 mukana edin kaltainen editori edlin, josta kuitenkin puuttui eräitä ominaisuuksia, kuten säännölliset lausekkeet. == Lähteet == == Aiheesta muualla == * GNU-projektin ed-sivu Luokka:Tekstieditorit Luokka:Unix-ohjelmat
Ex (tekstieditori)

ex (Extended) on Bill Joyn kehittämä tekstieditori. Joy kehitti exin edin laajennuksena. Ex on yksi ensimmäisiä BSD-haaraan tehtyjä laajennuksia alkuperäiseen Unixiin. Toiminnallisuudeltaan ex on kuten ed, mutta käyttöliittymää parannettiin helpottamaan vuorovaikutteista käyttöä. Myöhemmin exiin lisättiin kehittyneimpien päätteiden mahdollistama ruutueditori, joka käynnistettiin komennolla vi (VIsual). Vi:stä kehittyi itsenäinen ohjelma, mutta suuri osa vi:n komennoista ovat itse asiassa ex:n komentoja (kaikki kaksoispisteellä alkavat komennot). == Lähteet == Luokka:Tekstieditorit Luokka:BSD-ohjelmat
Nvi

nvi (New VI) on neljättä BSD-jakelua varten uudelleenkirjoitettu vi- ja ex- toteutus. nvi:n on kirjoittanut Keith Bostic. nvi syntyi, kun osia BSD- järjestelmästä jouduttiin kirjoittamaan uudelleen lakiteknisten epäselvyyksien takia, jotka liittyivät AT&T;:n omistamaan alkuperäiseen Unix-lähdekoodiin. Bostic alkoi kirjoittamaan nvi:ta 1990-luvun alussa ottamalla pohjaksi Elvis nimisen vi-kloonin ja alkoi uudelleenkirjoittamaan siitä mahdollisimman "bugi- yhteensopivaa" korvaajaa alkuperäiselle vi:lle. nvi on oletuksena mukana FreeBSD-, NetBSD- ja OpenBSD-järjestelmissä. BSD-pohjainen Mac OS X sisälsi nvi:n versioon 10.2 asti ja myöhemmin sen korvasi vim . == Lähteet == Luokka:Tekstieditorit Luokka:BSD-ohjelmat
Högsåra

Högsåra (vanhastaan Haukisaarihttp://digi.narc.fi/digi/view.ka?kuid=23808812) on kylä Kemiönsaaren kunnassa Hiittisten saaristossa. Kylä oli aiemmin tunnettu luotsiasemana, ja tätä perinnettä jatkaa kylässä sijaitseva Merenkulkulaitoksen väyläasema. Kylän vanhat tilat ovat suurimmaksi osaksi vanhoja luotsitiloja 1700-luvulta. Kylässä on noin 50 ympärivuotista asukasta. Högsåraan pääsee Kasnäsin saarelta lossilla. ==Keisarilliset vierailut== Suuriruhtinas Aleksanteri III vietti osan kesistä 1885-1894 perheineen ja hoveineen Högsåran pohjoispoukamassa, joka sai näistä vierailuista nimekseen Keisarinsatama (Kejsarhamn). Saarella he tutustuivat paikalliseen kalastajaeukko Serafinaan, joka sai myöhemmin lempinimekseen Kejsar-Fina. Myöhemmin suuriruhtinas Nikolai II:n 4338-tonninen keisarijahti Standard - suurin huvijahti maailmassa - ajoi 11.9.1907 matkalla Hangosta Rikalaan karille Högsåran lähellä. Jahti vedettiin irti kahdeksan päivää myöhemmin ja jahtia ohjannut luotsi todettiin syyttömäksi tapahtuneeseen, sillä hän oli varoittanut etenemästä niin suurella aluksella. Joka tapauksessa venäläiset käyttivät tapahtumaa hyväkseen venäläistäessään Suomen luotsilaitosta. ==Nimen historia== Kylän nimi on tutkijoiden mukaan alun perin suomenkielinen "Haukisaari" tai "Haukkasaari", josta ajan myötä muuntunut nykyiseksi, kun seutu on saanut ruotsalaisen asutuksen. Clara Henriksdotter-Puranen kirjoittaa kirjassaan "Högsåra" seuraavasti: "Vanhimmista lähteistä vuoden 1538 veroluetteloista löytyvät muodot Höckesar, Hökesure, Houcksur ja Höcksor. Vuoden 1540 maakirjassa puhutaan Houttsoorista ja Höuttsoorista. Lisäksi löytyvät Högsore (1553), Houcksåår (1555), Hökesår (1558), Hökesåår (1560), Houcksår (1566), Högsåår (1570), Högsar (1571), Hocksåår (1571), Hougesår (1601), Höcksåår (1611), Haucksår (1615), Höttsår (1632), Högsare (1638), Högsari (1650), Högsar (1659), Högsahr (1674), Högsaar (1684), Hyxora (1787) ja Högsår (1674 ja 1874) ... näin ollen nimi on voinut kehittyä Haukisaaresta tai Haukkasaaresta." Haukisaari nimisenä saari tunnetaan vielä vuoden 1775 isojako kartassa ja pöytäkirjassa. Ja hän kirjoittaa vielä: "Voidaan olettaa että Högsåra oli asuttu ennen ruotsalaisten muuttoa, sillä saarella oli paljon maatiloja, 1530-luvulla peräti viisitoista. Tuskin niin suuri saari tärkeän väylän varrella oli asumaton 300 vuotta aikaisemminkaan, jos siellä 1500-luvulla tuli toimeen yli tusina tilaa...Jos Högsåra oli asuttu tuhat vuotta sitten, tukee tutkimus sitä olettamusta, että väestö puhui jonkinlaista suomea, mahdollisesti virolaisvaikutteista kieltä." ==Tuulivoimalat== Högsårassa valmistui syyskuussa 2007 ja vihittiin 15. kesäkuuta 2008 kolmen tuulivoimalaitoksen Högsåran tuulivoimapuisto. Tuulipuiston omistaa espoolainen Via Wind, jonka tuottaman sähköenergian myy Turku Energia. Tuulisina päivinä voimalat tuottavat täydet 6 MW sähköenergiaa.MTV3: Pieni saari sai tuulivoimalan, 15. kesäkuuta 2008 13:05 EEST ==Katso myös== * Luettelo keisarillisista vierailuista Suomessa ==Lähteet== == Aiheesta muualla == * HögsåraDragsfjärdin kunnan sivuilla Luokka:Hiittisten kylät Luokka:Kemiönsaaren saaret
AEC Armoured Command Vehicle

AEC Armoured Command Vehicle (ACV) oli brittiläisen AEC:n (Associated Equipment Company) toisen maailmansodan aikana Yhdistyneen kuningaskunnan armeijalle rakentama panssaroitu komentoajoneuvo. ==Historia== Yleisin brittiarmeijan käyttämistä komentoajoneuvoista oli vuonna 1941 valmistukseen otettu AEC 4x4 ACV, AEC Matador -kuorma-auton alustalle rakennettu nelivetoinen panssaroitu bussi. Niitä rakennettiin 415 kappaletta. AEC 4x4 ACV tuli palveluskäyttöön Pohjois-Afrikan rintamalla ja niitä käytettiin sodan loppuun asti. Suuret ja mukavat ajoneuvot saivat liikanimen ”Dorchester” lontoolaisen The Dorchester -loistohotellin mukaan. Tunnetuimmat tämän malliset ACV:t olivat Afrika Korpsin sotasaaliikseen saamat kolme ajokkia, joista kaksi, saksalaisilta Max- ja Moritz-nimet saaneet päätyivät Rommelin ja hänen esikuntansa käyttöön. Rommel käytti ensin ”Mammuteiksi” nimeämistään autoista Moritz-nimen saanutta yksilöä.https://web.archive.org/web/20021030172131/http://www.geocities.com/firefly1002000/mammuts.html Myös Rommelin aavikolla käyttämät brittiläiset kaasusuojalasit olivat peräisin kaapatusta komentoautosta. Vuonna 1944 tuotantoon tuli AEC 6x6 ACV, joka oli rakennettu AEC 0857 -kuorma-auton alustalle. Kuusipyörävetoisessa ajoneuvossa oli 150 hevosvoimainen AEC 198 150 -moottori, sen kori oli 9 mm terästä. 17 tonnia painanutta autoa rakennettiin 151 kappaletta. Molempia malleja rakennettiin kahtena eri versiona; LP (Low Power) ja HP (High Power) mallit erosivat toisistaan radiokalustoltaan. ==Tekniset tiedot (AEC 4x4 ACV)== *Miehistö: 7-8 *Pituus: 6,10 m *Leveys: 2,36 m *Korkeus: 2,90 m *Paino: 12,2 tonnia *Panssarointi: 10-12 mm *Moottori: AEC 187 -dieselmoottori *Teho: 95 hv (71 kW) *Nopeus: 60 km/h *Toimintamatka: 450 km *Aseistus: 1 x Bren LMG -pikakivääri ==Lähteet== ==Aiheesta muualla== * "Contribution to Victory" - 4x4 Armoured Command Vehicle * "Contribution to Victory" - 6x6 Armoured Command Vehicle * Armoured Command Vehicles * AEC Dorchester * Rommel´s "Mammute" AEC Command Vehicles. * Aec.middx.net Luokka:Toisen maailmansodan panssariautot Luokka:Yhdistyneen kuningaskunnan panssariautot
Elephas

Elephas eli aasiannorsut on suku norsujen heimossa. Suvussa on vain yksi nykyajalle selviytynyt laji, aasiannorsu (Elephas maximus), mutta sukuun on varmistettu kuuluneen ainakin kymmenen hävinnyttä lajia. Suvun viimeinenkin elossa oleva laji on luokiteltu erittäin uhanalaiseksi. Elephas-suvun lajit ovat geeneiltään hyvin lähellä sukupuuttoon kuolleita mammutteja. == Sukuun kuuluvat lajit == * †E. antiquus * †E. beyeri * †E. celebensis * †E. cypriotes * †E. ekorensis * †E. falconeri * †E. iolensis * E. maximus * †E. planifrons * †E. platycephalus * †E. recki * †E. namadicus == Lähteet == == Aiheesta muualla == *Laji.fi: Aasiannorsut (Elephas) *ITIS: Elephas *Pherobase: Semiochemicals of Genus Elephas Luokka:Norsut
Joel Melasniemi

Joel Jesse Antero Melasniemi (s. 19. tammikuuta 1975) on kitaristi, graafinen suunnittelija ja säveltäjä. Hänet tunnetaan Ultra Bra- ja Scandinavian Music Group (SMG) -yhtyeiden kitaristina ja SMG:ssä myös pääasiallisena säveltäjänä. Hän on yksi Folkhem-yhtyeen perustajajäsenistä sekä Mauron Maiden -tribuuttiyhtyeen kitaristi. Melasniemi on suorittanut taiteen kandidaatin tutkinnon Taideteollisessa korkeakoulussa. Vuonna 1994 hän voitti Kemin sarjakuvakeskuksen järjestämän sarjakuvakilpailun.http://sarjis.gstdomain.net/julkaisut.html Vuonna 2011 Melasniemi sävelsi ensimmäisen elokuvamusiikkinsa Oskari Sipolan ohjaamaan elokuvaan Elokuu.http://www.elokuu.fi/ == Yksityiselämä == Melasniemi asuu Helsingissä ja harrastaa banjonsoittoa, uintia ja kirjallisuutta.Jenna Tulokas: Askel kohti herkempää . Apu 8.3.2006. Hänen vanhempansa ovat näyttelijät Kristiina Halkola ja Eero Melasniemi. Melasniemellä on kolme sisarusta, joista sisko Vilma on näyttelijä. Melasniemi on seurustellut Terhi Kokkosen kanssa. == Elokuvasävellykset == * Elokuu (2011) * Uroot (lyhytelokuva, 2011) * Kesäkaverit (2014) * Rakastan Annaa (lyhytelokuva, 2016) * Joulumaa (2017)Joulumaa elokuva * Täydellinen joulu (2019) * Kulkuset kulkuset (2022) * Valoa valoa valoa (2023) ==Lähteet== Luokka:Suomalaiset kitaristit Luokka:Suomalaiset rockmusiikin säveltäjät Luokka:Ultra Bran jäsenet Luokka:Vuonna 1975 syntyneet Luokka:Elävät henkilöt Luokka:Suomalaiset elokuvasäveltäjät
ISI

ISI (englanninkielisestä nimestä Inter-Services Intelligence; aselajien välinen tiedustelupalvelu) on merkittävin Pakistanin tiedustelupalveluista. Muita Pakistaniin tiedusteluun kuuluvia osastoja ovat sisäministeriön tiedustelupalvelu (IB) ja armeijan tiedustelupalvelu (MI). ISI perustettiin 1948 Intian ja Pakistanin vuonna 1947 käymän sodan jälkeen, koska MI ei pystynyt jakamaan tiedustelutietoja riittävän tehokkaasti puolustusvoimien päähaarojen välillä. ISI vastaa koti- ja ulkomaan tiedustelusta sekä Pakistanin puolustusvoimien päähaarojen maa-, ilma- ja merivoimien välisestä tiedustelutiedon koordinoinnista. ISI:n päämaja sijaitsee Islamabadissa ja sen palveluksessa on arveltu työskentelevän 25 000 henkeä. ISI on jaettu 6–8 osastoon. Afganistanin sodan aikana Neuvostoliiton miehitysjoukkoja ja sen valtaan nostamaa Afganistanin demokraattisen tasavallan kommunistihallitusta vastaan taisteli mujahideen -sissiliike. Yhdysvallat ja Saudi-Arabia tukivat kumpikin mujahideen-taistelijoita kolmella miljardilla dollarilla, josta pääosa kanavoitiin ISI:n kautta.UPI-RAPORTTI 7/2004, Kansainvälinen terrorismi ja Suomi, Toby Archer, luku Afganistanin jihad ja al-Qaidan perustaminen, s. 30 ==Lähteet== == Aiheesta muualla == Pakistanin puolustusministeriön sivut Luokka:Pakistan Luokka:Tiedustelupalvelut
Moonstone

Moonstone: A Hard Day's Knight (lyhyesti Moonstone) on Mindscapen kehittämä ja julkaisema toimintapeli. Peli julkaistiin vuonna Amigalle, mutta se käännettiin vuotta myöhemmin DOS:lle. == Vastaanotto == CU Amiga -lehti antoi pelille arvosanaksi 81% arvostelussaan. Pelit-lehti jätti pelin arvostelematta, koska heille toimitetusta pakkauksesta puuttuivat levykkeet. Myöhemmin lehdessä DOS-versiosta ilmestyi lyhyt, varsin suopea arvostelu. == Lähteet == == Aiheesta muualla == * * Luokka:Amiga-pelit Luokka:DOS-pelit Luokka:Toimintaroolipelit Luokka:Hack and slash -pelit Luokka:Vuoden 1991 videopelit
The Memory of Trees

The Memory of Trees on irlantilaislaulajan Enyan vuonna 1995 julkaisema albumi. Se voitti Grammy-palkinnon parhaana New Age -albumina vuonna 1997. Kansikuvan innoittajana on ollut Maxfield Parrishin maalaus The Young King of the Black Isles. Parrishin työt ovat vaikuttaneet myös moniin Enyan musiikkivideoihin. == Kappaleet == kaikki kappaleet säv. Enya, san. Roma Ryan, sov. Enya ja Nicky Ryan # # # # # # # # # # # 1 Tästä kappaleesta on julkaistu 3 versiota: album edit, the remix (singlellä), ja video remix. ==Palkinnot== Grammy-palkinto Vuosi Voittaja Kategoria 1997 The Memory of Trees Paras New Age Albumi == Lähteet == CD-levy 0630-12879-2 (Warner Music UK Ltd, 1995) Luokka:Enyan albumit Luokka:Vuoden 1995 albumit
Agha

Agha (tai Aga) (nyky-turkiksi: Ağa, persiaksi: آقا ) tulee turkin sanasta Agha, 'iso veli', 'johtaja', 'hallitsija'.Online Etymology Directory Viitattu 6.7.2014 Sanaa käytetään muun muassa virkamiehen tai sotilaan arvonimenä tai arvonimen osana. Nimi on myös arvonimi ja sukunimi Pakistanissa ja Afganistanissa. Persian kielessä sana tarkoittaa 'herra'. Nykyään Turkissa aghaa käytetään maanomistajista . Osmanien valtakunnassa agha jäi yleensä arvon ansainneen henkilön nimen kiinteäksi osaksi. Agha oli mm. janitsaarien ylipäällikön virkanimi. Ei ole olemassa tarkkaa tietoa siitä, miten ja milloin aghaa ruvettiin käyttämään nykyisen tavan mukaan Turkissa maanomistajista, mutta taustalla on henkilön tärkeyttä korostava sana ayan. Tapa oli kuitenkin jo käytössä Osmanien valtakunnan loppuaikoina. ==Katso myös== * Aga Khan * Ağa Yusuf pašša == Lähteet == == Aiheesta muualla == Luokka:Arvonimet Luokka:Turkin historia Luokka:Turkinkieliset sanat ja sanonnat Luokka:Osmanien valtakunnan asevoimat
Paint the Sky with Stars

Paint the Sky with Stars on irlantilaislaulajan Enyan vuonna 1997 julkaisema kokoelmalevy. Levylle on valittu hänen suosituimpia tuotoksia, lisäksi se sisälsi kaksi ennen julkaisematonta kappaletta: "Paint the Sky with Stars" ja "Only If...". Levy oli Suomen albumilistan top 40:ssä yhdeksän viikkoa. Paras sijoitus oli 12. vuoden 1997 viimeisellä viikolla. == Kappaleet == #"Orinoco Flow" – 4:26 #"Caribbean Blue" – 3:58 #"Book of Days" – 2:56 #"Anywhere Is" – 3:46 #"Only If..." – 3:19 #"The Celts" – 2:57 #"China Roses" – 4:40 #"Shepherd Moons" – 3:40 #"Ebudæ" – 1:52 #"Storms in Africa" – 4:11 #"Watermark" – 2:26 #"Paint the Sky with Stars" – 4:15 #"Marble Halls" – 3:55 #"On My Way Home" – 3:38 #"The Memory of Trees" – 4:19 #"Boadicea" – 3:28 == Singlet == *Only If... *Boadicea ==Sertifikaatiot, listasijoitukset ja myynti== Maa Listasijoitus Sertifikaatio Myynti Australia 3 × Platina ARIA 210 000+ Itävalta 3 Platina IFPI Austria 30 000+ Brasilia 2 × Platina ABPD 500 000+ Suomi 12 Kulta IFPI Finland 23 974+ Saksa Platina IFPI Germany 200 000+ Alankomaat Kulta NVPI 40 000+ Norja 2 (4 viikkoa) Platina IFPI Norway 40 000+ Ruotsi 1 (2 viikkoa) 2 × Platina IFPI Sweden – Hitlistan Top 60 160 000+ Sveitsi 7 (4 viikkoa) Platina IFPI Switzerland 50 000+ Britannia 4 Platina BPI 300 000+ Yhdysvallat 30 4 × Platina Billboard “Ask Billboard” 4 300 000+ == Lähteet == *CD-levy 3984-20895-2 (Warner Music UK Ltd, 1996) ===Viitteet=== Luokka: Vuoden 1996 kokoelma-albumit Luokka:Enyan albumit
Ruutilaiva

Ruutilaiva, ruutiholkki oli erityisesti irrallisen ruudin kuljettamiseen suunniteltu purjeilla tai airoilla liikkuva kuljetusalus. Holkista laivatyyppinä tiedetään erittäin vähän. Ruutiholkin kuljetustilojen seinät oli yleensä pehmustettu ja lastausluukut tiivistetty, sillä ruuti oli niin vedelle kuin tulellekin arkaa. Lastitilassa liikuttiin aina huopatossut jalassa, sillä kengänpohjien naulat saattoivat iskeä kipinää osuessaan metalliin. Tulenvaarasyistä aluksella ei ollut minkäänlaista tulta, ei edes lamppuja, vaan lastaaminen tapahtui päiväsaikaan. Ruuti kuljetettiin turvallisuussyistä aina tynnyreihin pakattuna, ja vasta käyttöpaikalla se pakattiin panospusseihin. Alustyyppi katosi käytöstä yhtaikaa irtoruudin myötä, kun takaa ladattaviin tykkeihin oli taloudellisempaa tehdä valmiita panoksia. Luokka:Laivatyypit
Helsingin yliopiston oikeustieteellinen tiedekunta

Oikeustieteellinen tiedekunta on yksi Helsingin yliopiston 11 tiedekunnasta. Tiedekunta sijaitsee pääosin yliopiston keskustakampuksella. Tiedekunta on perustettu vuonna 1640. Tiedekunnan suomenkielisten opiskelijoiden ainejärjestö on Pykälä ry, ruotsinkielisten Juristklubben Codex r.f. ja Vaasan yksikön opiskelijoiden Justus Ry/Rf. Tiedekunnan nykyisenä dekaanina toimii Johanna Niemi. == Tiedekunnan yksiköt == Oikeustieteellinen tiedekunta on ollut 1. tammikuuta 2010 alkaen laitokseton. Tiedekunnassa oli tätä ennen seuraavat laitokset: * Julkisoikeuden laitos * Yksityisoikeuden laitos * Rikos- ja prosessioikeuden sekä oikeuden yleistieteiden laitos Tiedekuntaan kuuluvat seuraavat erilliset instituutit ja yksiköt: * Erik Castrén -instituutti * Kansainvälisen talousoikeuden instituutti, lyhenne KATTI * Vaasan yksikkö * Kirjasto == Katso myös == *Luettelo Helsingin yliopiston oikeustieteellisen tiedekunnan dekaaneista, professoreista ja yliassistenteista *Oikeusvaltiokeskus == Lähteet == == Aiheesta muualla == * Helsingin yliopiston oikeustieteellinen tiedekunta Oikeustieteellinen tiedekunta Luokka:Oikeustiede Luokka:Vaasan oppilaitokset
Kasematti

Kasematti () on linnakkeissa kivistä tai betonista rakennettu holvattu tila, johon voidaan sijoittaa tykki lähipuolustusta varten. Sitä voidaan myös käyttää tähystyspaikkana tai miehistösuojana.Aikio ja Vornanen 1993, s. 323 Kasematti sijaitsee linnassa tai linnoituksessa usein bastionissa tai kaponieerissa, työntyen ulommas muurista. Kasemattien perusajatus oli olla hiukan itse muuria ulompana, jotta niiden avulla pystyttäisiin estämään rynnäköt muurille. Kasematteja voidaan sijoittaa myös juoksuhautojen yhteyteen; tätä käytäntöä suosivat eritoten venäläiset. Suomessa edustava näyte siitä on Espoon Leppävaarassa säilynyt osa venäläisten ensimmäisen maailmansodan aikana Helsingin ympärille rakennuttamaa Krepost Sveaborgin linnoitusketjua. Paikalla olleista kolmesta kasematista on säilynyt kokonaisena yksi, ja toisen yläosa on siirretty avoimen juoksuhaudan mutkan päälle. Kolmas jäi Tarvontien linjauksen alle. Säilyneisiin rakennelmiin liittyy osin betonivahvisteinen, kallioon louhittu juoksuhauta. Kasematteja on myös käytetty Suomessa talvisodan aikana venäläisiä vastaan. Myös panssarilaivoissa voi olla kasematteja: tällaiset kasematit ovat kyljestä ulkonevia panssaroituja ulokkeita, joihin on sijoitettu kääntyviä tykkejä. Menetelmää suosittiin 1800-luvulla mutta se hävisi varsin nopeasti, kun todettiin että tykkitornit olivat tehokkaampi ja ennen muuta merikelpoisempi tapa sijoittaa aseistusta. Suomalaisissa sotalaivoissa kasematteja oli vain vuonna 1918 Turkuun venäläisiltä jääneessä tykkivene Giljakissa, mutta tämä alus oli jo romutuskunnossa vuosikautisen laiminlyönnin johdosta. == Aiheesta muualla == == Lähteet == *Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Linnoitukset
Buzz Osborne

Buzz Osborne (oikealta nimeltään Roger Osborne, s. 25. maaliskuuta 1964) on yhdysvaltalainen muusikko. Hänet tunnetaan parhaiten edesmenneen Nirvana- solistin Kurt Cobainin innoittajana ja ystävänä sekä Melvins-hardcore-yhtyeen laulaja-kitaristina. Hän on tehnyt Melvins-yhtyeensä lisäksi paljon soolomateriaalia, minkä lisäksi hänellä on myös monia sivuprojekteja, kuten Fantômas ja Venoumous Concept. Kaiken kaikkiaan Osborne on soittanut 40–50 julkaisulla, joiden tyylilajit vaihtelevat heavy metalista ambienttiin ja elektroniseen musiikkiin. ==Historiaa lyhyesti== Buzz aloitti musiikillisen aktiiviuransa vuonna 1980 Melvins-yhtyeessä, jonka hän perusti rumpalin Dale Croverin kanssa. Yhtye soitti Jimi Hendrix ja The Who -covereita, mutta nopeasti yhtye alkoi soittaa hardcore punkia. 1980-luvun loppupuolella yhtyeen musiikki oli kehittynyt juuri sen tyyliseksi, mistä yhtye parhaiten tunnetaan, sekoitus raivokasta punkriffittelyä sekoitettuna Buzz Osbornen matalankarheaan laulutyyliin ja raskaisiin heavy metal riffeihin. Yhtye oli suurena vaikuttajan monelle grunge-yhtyeelle, kuten Nirvanalle, Kurt Cobain itse asiassa toimi 1980-luvulla yhtyeen roudarina ja täten ystävystyi Buzzin kanssa, josta oli hyötyä Melvinsille Nirvanan noustua suosioon 1990-luvun puolella, koska hän puffasi monia lempiyhtyeitään. Cobain vieraili yhtyeen albumilla Houdini (1993) soittaen kitaraa yhdessä kappaleessa ja perkussioita kahdessa kappaleessa. Buzz tekee vieläkin yhtyeensä kanssa levytyksiä aktiivisesti. Luokka:Yhdysvaltalaiset kitaristit Luokka:Vuonna 1964 syntyneet Luokka:Elävät henkilöt
3DES

3DES, joka tunnetaan myös nimellä Triple-DES tai DES-3, on nykyään yleisimmin käytetty DES-salauksen muoto. Se käyttää samaa algoritmia kuin DES, mutta tuo mukaan lisää suojauskertoja (iterations). 3DESistä on kolme eri versiota. Vaikka avaimen pituudet näiden versioiden välillä vaihtelevatkin, ne ovat silti kaikki yhtä turvallisia. Kyseisten salauksien purkaminen tapahtuu käänteisessä järjestyksessä, tarvittavien avainten kanssa. 3DES ei voida enää pitää turvallisena. Esim. OpenSSL -ohjelmiston versiossa 1.1.0 ja sen jälkeisissä versioissa 2016 lähtien ei enää ole ollut 3DES algoritmeja saatavilla, koska ohjelmiston kehittäjät pitävät niitä heikkoina. ==Kolme avainta: 168-bittinen avain== # Tieto salataan 1. avaimella # Tieto salataan 2. avaimella # Tieto salataan 3. avaimella Koska perus-DES:n avaimen pituus on 56 bittiä, ja tämä versio käyttää kolmea eri avainta, saadaan tälle avaimelle pituudeksi 168 bittiä. ==Kaksi avainta: 112-bittinen avain, metodi A== # Tieto salataan 1. avaimella # Tieto salataan 2. avaimella # Tieto salataan toistamiseen 1. avaimella Käytetään kahta eri avainta, joten avaimen pituudeksi tulee (2×56) = 112 bittiä. ==Kaksi avainta: 112-bittinen avain, metodi B== # Tieto salataan 1. avaimella # Tieto avataan 2. avaimella # Tieto salataan toistamiseen 1. avaimella Kun salattu teksti avataan väärällä avaimella, tuloksena ei ole alkuperäinen viesti vaan toisenlainen salattu viesti. ==Lähteet== Luokka:Salausalgoritmit de:Data Encryption Standard#Triple-DES
Filip von Schantz

Johan Filip von Schantz (17. tammikuuta 1835 Ulvila – 24. heinäkuuta 1865 Helsinki) oli suomalainen säveltäjä ja kapellimestari.Biografiasampo: Filip von Schantz Viitattu 9.7.2021. Hän aloitti lakiopinnot Helsingin yliopistossa vuonna 1853, mutta hänet erotettiin 1855 niin sanotun Töölön jutun vuoksi, samaan aikaan kuin A. E. Nordenskiöld.Otavan Iso tietosanakirja, Otava 1966, osa 7 p. 1146. Tämän jälkeen von Schantz opiskeli musiikkia aluksi Tukholmassa ja vuosina 1857−1860 valtion myöntämän stipendin turvin Leipzigissa Saksassa. Hän piti sävellyskonsertin Helsingissä vuonna 1858. Schantz johti teatteriorkesteria Helsingissä ja järjesti teatteriesitysten lisäksi vuosina 1860–1861 konsertteja, joissa esitettiin muun muassa W. A. Mozartin, Ludwig van Beethovenin, Franz Schubertin, Robert Schumannin ja Giuseppe Verdin musiikkia. Filip von Schantz riitautui teatterin johdon kanssa ja muutti orkesterinsa kanssa ensin Tukholmaan ja myöhemmin Kööpenhaminaan. Terveyden heikennyttyä von Schantz palasi kotimaahansa vuonna 1864. Von Schantz sävelsi mm. Kullervo-alkusoiton (1860), joka oli ensimmäinen suuri Kalevala-aiheinen orkesterisävellys, laulunäytelmän Ainamo (1864) sekä kuoro- ja yksinlauluja enimmäkseen Johan Ludvig Runebergin, Zachris Topeliuksen ja Emil von Qvantenin runoihin. Lisäksi hän teki orkesterisovituksen Porilaisten marssista. Toivo Haapanen ym. (toim.): Musiikin tietokirja, s. 428–429. Helsinki: Otava, 1948. Juristi, virka- ja valtiopäivämies Johannes Eberhard von Schantz oli Filip von Schantzin ja tämän puolison Charlotta Eufrosyne von Fieandtin poika.Ylioppilasmatrikkeli 1853–1899: Von Schantz Johannes Eberhard Viitattu 9.7.2021. ==Lähteet== ==Aiheesta muualla== * * Muhi: Artikkelisarja: Keisariajan alkuvuosikymmenet Orkesterilaitoksen kehitys. (Ilkka Oramo) Luokka:Suomalaiset taidemusiikin säveltäjät Luokka:Vuonna 1835 syntyneet Luokka:Vuonna 1865 kuolleet
Necker

Necker () on pieni saari Tyynellämerellä. Se on osa Havaijia. Saarelta ei ole löytynyt montaakaan merkkiä pitkäaikaisesta asutuksesta. Kuitenkin sieltä on löytynyt 33 pyhättöä ja muita ihmiskäden jälkiä. Tutkijat ovatkin arvelleet saaren olleen muinainen pyhiinvaelluspaikka. Ensimmäinen eurooppalainen saarella oli ranskalainen tutkimusmatkailija Jean-François de La Pérouse vuonna 1786. Saari on nimetty Jacques Neckerin mukaan. ==Aiheesta muualla== Luokka:Havaijin saaret
Pocket Symphony

__NOTOC__ Pocket Symphony on ranskalaisen Air-yhtyeen viides studioalbumi, joka julkaistiin 5. maaliskuuta 2007. Albumilla esiintyy vierailevina laulajina Jarvis Cocker ja Neil Hannon. Albumi vuoti Internetiin jo joulukuussa 2006. == Kappaleet == # # # # # # # # # # # # # (vain iTunesista) # Crickets (vain iTunes-ennakkotilauksessa) == Arvostelut == * AbsolutePunk: 72%AbsolutePunk: Album review * AllMusic: AllMusic review * IGN: 8.8/10IGN: Album review * Pitchfork: 6.6/10Pitchfork Media: Album review == Lähteet == == Aiheesta muualla == * Airin viralliset kotisivut * Astralwerks -levy-yhtiön kotisivut Luokka:Airin albumit Luokka:Vuoden 2007 albumit Luokka:Nigel Godrichin tuottamat albumit
Joseph Butler

Joseph Butler (18. toukokuuta 1692 – 16. kesäkuuta 1752) oli englantilainen piispa, teologi, filosofi ja apologisti. Hän syntyi Wantagessa, Berkshiressä (nykyisin Oxfordshire). Hän toimi Bristolin piispana ja myöhemmin Durhamin piispana. Butler käsitteli teoksissaan etiikkaa, apologetiikkaa ja teologiaa. Hän vastusti Thomas Hobbesin ajattelua, kuten tämän eettistä egoismia. == Kritstillinen apologetiikka == Butler puolusti voimakkaasti kristinuskon luonnetta omantunnonetiikkana teoksessaan Analogy of Religion, Natural and Revealed, to the Consitution of Nature hobbesianismia ja hedonismia vastaan. Butler tähdensi ateismin vastaisesti ilmoituksen välttämättömyyttä kristilliselle elämäntavalle. Ylimpään auktoriteettiin sidottu omatunto toimii vapaudessa eikä itsekkäiden laskelmien mukaan. == Teoksia == * Fifteen Sermons on Human Nature (1726) * Analogy of Religion, Natural and Revealed (1736) == Lähteet == == Aiheesta muualla == * Internet Encyclopedia of Philosophy: Joseph Butler * Joseph Butler: Human Nature and Other Sermons (Project Gutenberg) Luokka:Durhamin piispat Luokka:Bristolin piispat Luokka:Englantilaiset filosofit Luokka:Englantilaiset teologit Luokka:Kristilliset apologistit Luokka:Vuonna 1692 syntyneet Luokka:Vuonna 1752 kuolleet
Romanian jalkapallomaajoukkue

Romanian jalkapallomaajoukkue edustaa Romaniaa kansainvälisissä jalkapallon maajoukkuekilpailuissa. Se on pelannut seitsemän kertaa maailmanmestaruuskilpailuissa ja kuusi kertaa Euroopan-mestaruuskilpailuissa. Joukkue on yltänyt puolivälieriin MM-kilpailuissa 1994 ja EM-kilpailuissa 2000, ja myös EM-kilpailuissa 1984 se oli kahdeksan parhaan joukossa selviydyttyään kahdeksan joukkueen lopputurnaukseen. == Menestys arvokisoissa == === Maailmanmestaruuskilpailut === * 1930 – 1. kierros * 1934 – 1. kierros * 1938 – 1. kierros * 1950 – Ei osallistunut * 1954–1958 – Ei selviytynyt karsinnoista * 1962 – Vetäytyi * 1966 – Ei selviytynyt karsinnoista * 1970 – 1. kierros * 1974–1986 – Ei selviytynyt karsinnoista * 1990 – 2. kierros * 1994 – Puolivälierät * 1998 – 2. kierros * 2002–2022 – Ei selviytynyt karsinnoista === Euroopan-mestaruuskilpailut === * 1960–1980 – Ei selviytynyt karsinnoista * 1984 – 1. kierros * 1988–1992 – Ei selviytynyt karsinnoista * 1996 – 1. kierros * 2000 – Puolivälierät * 2004 – Ei selviytynyt karsinnoista * 2008 – 1. kierros * 2012 – Ei selviytynyt karsinnoista * 2016 – 1. kierros * 2020 – Ei selviytynyt karsinnoista * 2024 – Neljännesvälierät == Lähteet == == Aiheesta muualla == * Ottelut vuoteen 2008 (RSSSF) Luokka:Jalkapallomaajoukkueet Luokka:Romanian jalkapallo
Robert Earl Hughes

Robert Earl Hughes (1926–1958) pitää hallussaan rinnanympäryksen maailmanennätystä. Hänen rinnanympäryksensä oli 315 senttimetriä. Robertin vanhempien mukaan hänen kolmen kuukauden iässä sairastamansa hinkuyskä johti umpierityshäiriöön ja sitä kautta tavattomaan lihomiseen. Robert painoi kuusivuotiaana 92 kg, kymmenvuotiaana 171 kg ja 25-vuotiaana 406 kilogrammaa. Helmikuussa 1958 hieman ennen kuolemaansa Robert painoi 484 kilogrammaa. Hänen vyötärönsä ympärys oli 310 senttimetriä ja hauisten ympärysmitta 102 senttimetriä. Luokka:Yhdysvaltalaiset henkilöt Luokka:Vuonna 1926 syntyneet Luokka:Vuonna 1958 kuolleet